**Matemaatika ainekava 9. klassile**

140 tundi (4 tundi nädalas)

|  |  |  |  |  |
| --- | --- | --- | --- | --- |
| **Ruutvõrrand ja ruutfunktsioon (ca 40 tundi)** |  | |  | |
| **Arvu ruutjuur** |  | |  | |
| **Ruutvõrrand** | **Õppesisu ja põhimõisted** | | **Üldpädevuste toetamine, lõiming, läbivad teemad** | |
| Õpilane:   * selgitab arvu ruutjuure tähendust;   + *selgitab ruutjuure mõistet ja arvu ruutjuure tähendust;* * leiab peast või taskuarvutil ruutjuure;   + *leiab peast või kalkulaatoril ruutjuure;*   + *leiab arvu ruutjuure kümnendlähendi;*   + *oskab leida ruutjuurt korrutisest ja jagatisest;*   + *oskab tuua tegurit juuremärgi ette ja viia tegurit juuremärgi alla.* * sõnastab oma tõlgendusi ja põhjendusi; * hindab kriitiliselt saadud tulemusi. | Arvu ruutjuur. Ruutjuur korrutisest ja jagatisest. Teguri toomine juuremärgi ette ja teguri viimine juuremärgi alla.  **Põhimõisted:**   * **arvu ruut** * **ruutjuur** * arvuhulk * **irratsionaalarv**   kümnendlähend | | Antud teema õpetamisel toetatakse õpilast **matemaatika-, loodusteaduste ja tehnoloogiaalase pädevuse** omandamisel. Õpilane suudab tänu sellele teemale kasutada matemaatikale omast keelt, sümboleid, meetodeid koolis ja igapäevaelus ning kasutada tehnoloogiat eesmärgipäraselt.    Ainesisene lõiming on seotud teemadega **ruutvõrrand**, **ruutfunktsioon** ja **täisnurkse kolmnurga lahendamine**. Antud teema on oluline alus eelnevalt nimetatud teemadega edukaks toimetulekuks.  **Tehnoloogiaõpetuses** saab õpilastega kasutada teadmisi juba intuitiivselt ruudukujuliste esemete mõõtmete leidmisel etteantud pindala korral.  **Suhtluspädevuse** arendamisel toetame õpilast korrektsel keelekasutusel: õpilane suudab ennast selgelt, asjakohaselt ja viisakalt väljendada; väärtustada õigekeelsust ja väljendusrikast keelt ning kokkuleppel põhinevat suhtlemisviisi. | |
| **Ruutvõrrand** |  | |  | |
| * **Õpitulemus**   **oskuste ja teadmiste täpsustused** | **Õppesisu ja põhimõisted** | | **Üldpädevuste toetamine, lõiming, läbivad teemad** | |
| Õpilane:   * lahendab täielikke ja mittetäielikke ruutvõrrandeid;   + *eristab ruutvõrrandit teistest võrranditest;*   + *nimetab ruutvõrrandi liikmed ja nende kordajad;*   + *viib ruutvõrrandeid normaalkujule;*   + *saab aru, mis tingimustel on ruutvõrrand täielik või mittetäielik;*   + *taandab ruutvõrrandi;*   + *lahendab mittetäielikke ruutvõrrandeid;*   + *lahendab taandamata ja taandatud täielikke ruutvõrrandeid lahendivalemitega, kasutab sh Viete´i teoreemi;*   + *kontrollib ruutvõrrandi lahendeid;*   + *selgitab ruutvõrrandi lahendite arvu sõltuvust diskriminandist*. * koostab eakohaseid ning elulisi probleemülesandeid;   + *koostab ja lahendab tekstülesandeid, mis lahenduvad ruutvõrrandi abil*. * sõnastab oma tõlgendusi ja põhjendusi;   *oskab näha ja sõnastada matemaatiliselt lahenduvaid probleeme (formuleeri), neid lahendada ja tulemust tõlgendada*. | Ruutvõrrand. Ruutvõrrandi lahendivalem. Ruutvõrrandi diskriminant. Taandatud ruutvõrrand. Taandatud ruutvõrrandi lahendivalem. Viete´i teoreem. Lihtsamate, sh igapäevaeluga seonduvate, tekstülesannete lahendamine ruutvõrrandiga.  **Põhimõisted:**   * võrrandi normaalkuju * **normaalkujuline ruutvõrrand** * **ruutliige, ruutliikme kordaja** * lineaarliige, lineaarliikme kordaja * vabaliige * **ruutvõrrandi lahendivalem** * **ruutvõrrandi diskriminant** * **taandatud ja taandamata ruutvõrrand** * **täielik ja mittetäielik ruutvõrrand**   **Viète’i teoreem** | | Antud teema õpetamisel toetatakse õpilase **ettevõtlikkuspädevust** andes õpilasele võimaluse luua loomingulisi ülesandeid (vt näiteülesannete C tase). Õpilane suudab genereerida ideid ja neid ellu viia, kasutades omandatud teadmisi ja oskusi erinevates elu- ja tegevusvaldkondades. Õpilane suudab tegevuses olles näha probleeme ja neis peituvaid võimalusi, aidata kaasa probleemide lahendamisele.  Samamoodi on toetatud **digipädevuse** arendamine, kuna õpilast toetatakse digitehnoloogia kasutamisel. Õpilane osaleb digitaalses sisuloomes, sh tekstide, piltide, multimeediumide loomisel ja kasutamisel. Samuti oskab õpilane oma tulemuste kontrollimiseks kasutada sobivaid digivahendeid ja -võtteid ning suhelda ja teha koostööd erinevates digikeskkondades.  Õpilane oskab ruutvõrrandi koostamise ja lahendamise oskust ning tulemuste tõlgendamist rakendada **füüsikas**, **geograafias**, **tehnoloogiaõpetuses** | |
| **Ruutfunktsioon** |  | |  | |
| * **Õpitulemus**   **oskuste ja teadmiste täpsustused** | **Õppesisu ja põhimõisted** | | **Üldpädevuste toetamine, lõiming, läbivad teemad** | |
| Õpilane:   * selgitab ruutfunktsiooni nullkohtade ja haripunkti tähendust ja omavahelist seost, leiab need valemist ning jooniselt;   + *eristab lineaarfunktsiooni ja ruutfunkstiooni ning nende graafikuid;*   + *nimetab ette antud ruutfunktsiooni ruutliikme, lineaarliikme ning nende kordajad ja vabaliikme;*   + *selgitab ruutliikme kordaja ja vabaliikme geomeetrilist tähendust;*   + *selgitab nullkohtade tähendust;*   + *leiab nullkohad parabooli graafikult;*   + *arvutab ette antud ruutfunktsiooni nullkohad;*   + *loeb jooniselt parabooli haripunkti koordinaadid ning arvutab parabooli haripunkti koordinaadid;* * joonestab etteantud funktsiooni graafiku (sirge, hüperbooli, parabooli) nii käsitsi kui ka arvutiprogrammiga ning loeb graafikult funktsiooni ja argumendi väärtusi;   + *eristab võrdelist seost pöördvõrdelisest seoset;*   + *oskab õpetaja juhendamisel elulisest olukorrast luua parabooli mudeli ning selle abil lahendada lihtsamaid ülesandeid ja tõlgendada saadud tulemusi;* * selgitab arvutiga tehtud dünaamilisi jooniseid kasutades funktsiooni graafiku asendi ja kuju sõltuvust funktsiooni avaldises olevatest kordajatest (ruutfunktsiooni korral ainult ruutliikme kordajast ja vabaliikmest); * otsib, loeb ja mõistab iseseisvalt õppematerjalides olevaid tekste; * sõnastab oma tõlgendusi ja põhjendusi. | Taandamata ja taandatud, täielik ja mittetäielik ruutvõrrand. Ruutfunktsioon ja selle graafik. Parabool. Parabooli nullkohad ja haripunkt.  **Põhimõisted:**   * **ruutfunktsioon ja selle graafik** * **parabool** * **parabooli sümmeetriatelg** * **funktsiooni nullkohad** * **parabooli haripunkt** * ruutliige, ruutliikme kordaja * lineaarliige, lineaarliikme kordaja   vabaliige | | Antud teema õpetamisel toetatakse õpilase **ettevõtlikkuspädevust** andes õpilasele võimaluse luua loomingulisi ülesandeid (vt metoodiliste soovituse elulise näite soovitust). Õpilane suudab ideid luua ja ellu viia, kasutades omandatud teadmisi ja oskusi erinevates elu- ja tegevusvaldkondades. Õpilane suudab tegevuses olles näha probleeme ja neis peituvaid võimalusi, aidata kaasa probleemide lahendamisele.  Samamoodi on toetatud **digipädevuse** omandamine, kuna õpilast toetatakse digitehnoloogia kasutamisel. Õpilane osaleb digitaalses sisuloomes, sh tekstide, piltide, multimeediumide loomisel ja kasutamisel. Samuti oskab õpilane oma tulemuste kontrollimiseks kasutada sobivaid digivahendeid ja võtteid ning suhelda ja teha koostööd erinevates digikeskkondades. Oluline on, et õpilane suudab leida ja säilitada digivahendite abil infot ning hinnata selle asjakohasust ja usaldusväärsust (andmekaitse). Õpilane on teadlik digikeskkonna ohtudest ning oskab kaitsta privaatsust, isikuandmeid ja digitaalset identiteeti. Digikeskkonnas järgib õpilane samu moraali- ja väärtuspõhimõtteid nagu igapäevaelus.  Õpilane oskab märgata teemale vastavalt **paraboolikujulisi esemeid igapäevaelus** ning luua eluga seotud ülesandeid (näide: <https://passyworldofmathematics.com/sydney-harbour-bridge-mathematics/>).  Antud teemat saab lõimida ka **tehnoloogiaõpetusesse** ja **kunstiõpetusse** erinevatel viisidel. Üheks võimaluseks on **kunstiprojektide loomine** digivahendite abil võttes inspiratsiooniks nt kunstniku [Kandinsky tehtud tööd](https://www.guggenheim.org/artwork/1924)). Teiseks võimaluseks on praktiline väljund paraboolikujuliste detailidega **esemete loomiseks**.  **Füüsikas** kasutatakse liikumisgraafikutel ka parabooli, mida saab teadlikumalt siduda matemaatika tunnis õpituga. | |
| **Ratsionaalavaldised (ca 30 tundi)** |  | |  | |
| **Algebralise murru taandamine, korrutamine, jagamine ja astendamine** |  | |  | |
| * **Õpitulemus**   **oskuste ja teadmiste täpsustused** | **Õppesisu ja põhimõisted** | | **Üldpädevuste toetamine, lõiming, läbivad teemad** | |
| Õpilane:   * üldistab harilike murdude arvutusreeglid algebralistele murdudele;   + *teab hariliku murru ja algebralise murru põhiomadust;*   + *tegurdab ruutkolmliikme vastava ruutvõrrandi lahendamisega.* * taandab ja laiendab algebralist murdu ning liidab, lahutab, korrutab ja jagab kaht algebralist murdu;   + *taandab algebralise murru, kasutades hulkliikmete tegurdamist (korrutamise abivalemid, sulgude ette toomine; ruutkolmliikme tegurdamine);*   + *korrutab, jagab ja astendab algebralisi murde positiivse täisarvulise astendajaga.* * loeb iseseisvalt ja mõistab õppematerjalides olevaid tekste. | Ruutkolmliikme tegurdamine. Algebraline murd, selle taandamine. Murru põhiomadus. Tehted algebraliste murdudega  **Põhimõisted:**   * murru lugeja ja nimetaja * murru laiendamine, murru laiendaja * murru astendamine * **lihtsustamine** * **tegurdamine** * **algebraline murd** * murru taandamine * murru põhiomadus * **ruutkolmliige** * **ruutkolmliikme tegurdamine** * **ratsionaalavaldis** * tehete järjekord   avaldise väärtus | | Antud teema õpetamisel toetatakse õpilast **matemaatika-, loodusteaduste ja tehnoloogiaalane pädevuse** omandamisel. Õpilane suudab tänu sellele teemale kasutada matemaatikale omast keelt, sümboleid, meetodeid koolis ja igapäevaelus ning kasutada tehnoloogiat eesmärgipäraselt. Teema edukas omandamine aitab kaasa **informaatikaõpetuse** ja **programmeerimise** algtõdede mõistmisele.  Õpilane oskab tänu teema edukale omandamisele **füüsikas** ülesannete lahendamiseks kombineerida vajalikke valemeid ning lihtsustada keerukamaid seoseid. | |
| **Algebralise murru laiendamine, liitmine ja lahutamine** |  | |  | |
| * **Õpitulemus**   **oskuste ja teadmiste täpsustused** | **Õppesisu ja põhimõisted** | | **Üldpädevuste toetamine, lõiming, läbivad teemad** | |
| Õpilane:   * üldistab harilike murdude arvutusreeglid algebralistele murdudele;   + *laiendab algebralisi murde*. * taandab ja laiendab algebralist murdu ning liidab, lahutab, korrutab ja jagab kaht algebralist murdu;   + *laiendab algebralisi murde;*   + *liidab ja lahutab kaht algebralist murdu.* * loeb iseseisvalt ja mõistab õppematerjalides olevaid tekste. | Ruutkolmliikme tegurdamine. Algebraline murd, selle taandamine ja laiendamine. Murru põhiomadus. Tehted algebraliste murdudega.  **Põhimõisted:**   * murru lugeja ja nimetaja * murru laiendamine, murru laiendaja * murru astendamine * lihtsustamine * tegurdamine * algebraline murd * murru taandamine * murru laiendamine * murru põhiomadus * ruutkolmliige * ruutkolmliikme tegurdamine * ratsionaalavaldis * tehete järjekord | | Antud teema õpetamisel toetatakse õpilast **matemaatika-, loodusteaduste ja tehnoloogiaalase pädevuse** omandamisel. Õpilane suudab tänu sellele teemale kasutada matemaatikale omast keelt, sümboleid, meetodeid nii koolis kui ka igapäevaelus ning kasutada tehnoloogiat eesmärgipäraselt. Teema edukas omandamine aitab kaasa **informaatikaõpetuse** ja **programmeerimise** algtõdede mõistmisele.  Õpilane oskab tänu teema edukale omandamisele **füüsikas** ülesannete lahendamiseks kombineerida vajalikke valemeid ning lihtsustada keerukamaid seoseid. | |
| **Ratsionaalavaldiste lihtsustamine** |  | |  | |
| * **Õpitulemus**   **oskuste ja teadmiste täpsustused** | **Õppesisu ja põhimõisted** | | **Üldpädevuste toetamine, lõiming, läbivad teemad** | |
| Õpilane:   * lihtsustab kahetehtelisi ratsionaalavaldisi; * loeb iseseisvalt ja mõistab õppematerjalides olevaid tekste. | Ruutkolmliikme tegurdamine. Algebraline murd, selle taandamine ja laiendamine. Murru põhiomadus. Tehted algebraliste murdudega.  **Põhimõisted:**   * murru lugeja ja nimetaja * murru laiendamine, murru laiendaja * murru astendamine * lihtsustamine * tegurdamine * algebraline murd * murru taandamine * murru laiendamine * murru põhiomadus * ruutkolmliige * ruutkolmliikme tegurdamine * ratsionaalavaldis * tehete järjekord * avaldise väärtus   ratsionaalavaldise lihtsustamine | | Antud teema õpetamisel toetatakse õpilast **matemaatika-, loodusteaduste ja tehnoloogiaalane pädevuse** omandamisel. Õpilane suudab tänu sellele teemale kasutada matemaatikale omast keelt, sümboleid, meetodeid koolis ja igapäevaelus ning kasutada tehnoloogiat eesmärgipäraselt. Teema edukas omandamine aitab kaasa **informaatikaõpetuse** ja **programmeerimise** algtõdede mõistmisele.  Õpilane oskab tänu teema edukale omandamisele **füüsikas** ülesannete lahendamiseks kombineerida vajalikke valemeid ning lihtsustada keerukamaid seoseid. | |
| **Geomeetrilised kujundid (ca 20 tundi)** | |  | |  |
| **Pythagorase teoreem** | |  | |  |
| * **Õpitulemus**   **oskuste ja teadmiste täpsustused** | | **Õppesisu ja põhimõisted** | | **Üldpädevuste toetamine, lõiming, läbivad teemad** |
| Õpilane:   * selgitab ja rakendab Pythagorase teoreemi;   + *tõestab Pythagorase teoreemi;*   + *arvutab korrapärase hulknurga ümbermõõdu ja pindala (ruut, võrdkülgne kolmnurk, korrapärane kuusnurk);*   + *kasutab Pythagorase teoreemi, vajadusel Thalese teoreemi geomeetriaülesannete lahendamisel.* * lahendab geomeetrilise sisuga probleemülesandeid (sh kasutades korrapärase hulknurga omadusi, Thalese teoreemi); * kasutab probleemülesannete lahendamiseks hulknurkade sarnasust (nt maa-alade plaanistamine); * arvutab tasandiliste kujundite (korrapärane hulknurk, kolmnurk, rööpkülik, romb, trapets, ring) joonelemendid, ümbermõõdu, pindala; * kasutab IKT-vahendeid geomeetriliste seaduspärasuste avastamiseks või kontrollimiseks; * selgitab oma algebra- ja geomeetriateadmiste elulisi rakendusvõimalusi. | | Pythagorase teoreem. Pythagorase teoreemi rakendamine õpitud tasandiliste kujundite joonelementide leidmiseks. Korrapärane hulknurk, selle pindala. Võrdkülgne kolmnurk, ruut, korrapärane kuusnurk.  **Põhimõisted:**   * **joonelement** * diagonaal * täisnurkne kolmnurk, kaatet ja hüpotenuus * korrapärane hulknurk * võrdkülgne kolmnurk * ruut * korrapärane kuusnurk * **Pythagorase teoreem**   **Thalese teoreem** | | Antud teema õpetamisel toetakse õpilastel **kultuuri- ja väärtuspädevuse** ning **sotsiaalse** ja **kodamikupädevuse** omandamist. Õpilane suudab hinnata inimsuhteid ja tegevusi üldkehtivate moraalinormide seisukohast, kasutades seda rühmatöödes tehes koostööd erinevate kaaslastega. Loomingu väärtustamine, inimlikku kokkupuute hindamine ja erinevate väärtushinnangute aktsepteerimine on au sees.  **Enesemääratluspädevuse** toetamise tõttu läbi individuaalse töö ja paaristöö, suudab õpilane hinnata oma nõrka ja tugevaid külgi ning analüüsida oma käitumist erinevates olukordades, lahendades teadlikult suhtlemisprobleeme.  **Tehnoloogiaõpetuses** ja **kunstis (joonestamine)** oskavad õpilased Pythagorase teoreemi rakendamise tõttu edukalt lahendada probleemülesandeid või arendada ilumeelt.  Ajaloos saab tuua sisse lõimingu [Pythagorase kolmikute kasutamisega ehituses](https://www.youtube.com/watch?v=YompsDlEdtc) |
| **Täisnurkse kolmnurga trigonomeetria** | |  | |  |
| * **Õpitulemus**   **oskuste ja teadmiste täpsustused** | | **Õppesisu ja põhimõisted** | | **Üldpädevuste toetamine, lõiming, läbivad teemad** |
| Õpilane:   * leiab täisnurkse kolmnurga joonelemendid (sh kasutades trigonomeetrilisi seoseid);   + *leiab kalkulaatoriga teravnurga trigonomeetriliste funktsioonide väärtusi;* * lahendab geomeetrilise sisuga probleemülesandeid (sh kasutades korrapärase hulknurga omadusi, Thalese teoreemi); * arvutab tasandiliste kujundite (korrapärane hulknurk, kolmnurk, rööpkülik, romb, trapets, ring) joonelemendid, ümbermõõdu, pindala; * kasutab IKT-vahendeid geomeetriliste seaduspärasuste avastamiseks või kontrollimiseks; * selgitab oma algebra- ja geomeetriateadmiste elulisi rakendusvõimalusi; * sõnastab oma tõlgendusi ja põhjendusi;   + *selgitab ülesannete lahenduskäiku;* * otsib, loeb ja mõistab iseseisvalt õppematerjalides olevaid tekste   + *tunneb ära probleemid, mis on lahendatavad täisnurkse kolmnurga geomeetria abil. Tõlgib need matemaatika keelde ning lahendab matemaatiliselt ning tõlgendab ja esitab saadud tulemusi.* | | Nurga mõõtmine. Täisnurkse kolmnurga teravnurga siinus, koosinus ja tangens. Täisnurkse kolmnurga lahendamine.  **Põhimõisted:**   * **joonelement** * diagonaal * nurk, **nurga mõõt** * **trigonomeetria** * **teravnurga siinus, koosinus ja tangens** * täisnurkne kolmnurk, kaatet, hüpotenuus * korrapärane hulknurk * võrdkülgne kolmnurk * ruut * korrapärane kuusnurk; | | Antud teema õpetamisel toetatakse õpilast **matemaatika-, loodusteaduste ja tehnoloogiaalane pädevuse** omandamisel. Õpilane suudab tänu sellele teemale kasutada matemaatikale omast keelt, sümboleid, meetodeid koolis ja igapäevaelus ning kasutada tehnoloogiat eesmärgipäraselt.  **Õpipädevuse** ja **suhtluspädevuse** omandamist toetatakse paaris- ja rühmatööga, kus õpilasel on vajadus planeerida üheskoos kaaslastega õppimist ja kasutada õpitut probleeme lahendades. Oma mõtteid avaldavad õpilased kaaslasi arvestavalt.  Põhikooli trigonomeetriat saab edukalt rakendada **füüsikas** ülesannete lahendamisel (nt kiirte langemisnurgad), <https://opik.fyysika.ee/index.php/book/section/1923#/section/1923>.  Kaartide koostamine ja lugemine **geograafias** (siinkohal on hea võimalus tutvustada ka geodeesiat) on seotud muuhulgas ka trigonomeetriaga. **Ajaloos** saab matemaatikat siduda nurga mõõtmise ajalooga. Samuti on trigonomeetria oluline **tehnoloogiaõpetuses** ja ehituses. |
| **Ruumilised kehad (ca 20 tundi)** | |  | |  |
| **Püramiid, silinder, koonus, kera** | |  | |  |
| * **Õpitulemus**   **oskuste ja teadmiste täpsustused** | | **Õppesisu ja põhimõisted** | | **Üldpädevuste toetamine, lõiming, läbivad teemad** |
| Õpilane:   * arvutab ruumiliste kujundite (püramiid, silinder, koonus, kera) joonelemendid, pindala ja ruumala;   + *näitab ja nimetab korrapärase püramiidi põhitahu, külgtahud, tipu; kõrguse, külgservad, põhiservad, püramiidi apoteemi, põhja apoteemi;*   + *arvutab püramiidi pindala ja ruumala;*   + *joonestab püramiidi;*   + *selgitab, kuidas tekib silinder;*   + *näitab ja nimetab silindri telge, kõrgust, moodustajat; põhja raadiust, diameetrit; külgpinda ja põhja pinda;*   + *selgitab ning skitseerib silindri telglõiget ja ristlõiget (võimalusel ka digivahendeid kasutades);*   + *arvutab silindri pindala ja ruumala;*   + *selgitab, kuidas tekib koonus;*   + *näitab ja nimetab koonuse moodustajat, telge, tippu, kõrgust, põhja, põhja raadiust ja diameetrit ning külgpinda;*   + *selgitab ning joonestab koonuse telglõiget ja ristlõiget (võimalusel ka digivahendeid kasutades);*   + *arvutab koonuse pindala ja ruumala;*   + *selgitab, kuidas tekib kera;*   + *eristab mõisteid sfäär ja kera.* * kasutab IKT-vahendeid geomeetriliste seaduspärasuste kontrollimiseks; * selgitab oma algebra- ja geomeetriateadmiste elulisi rakendusvõimalusi; * koostab eakohaseid ning elulisi probleemülesandeid; * sõnastab oma tõlgendusi ja põhjendusi;   + *selgitab ülesannete lahenduskäiku;*   *kasutab lahendusidee leidmiseks erinevaid strateegiaid (visualiseerimine, visandamine, seoste kirjapanek; alustamine lõpust).* | | Püramiid. Korrapärase nelinurkse püramiidi pindala ja ruumala. Silinder, selle pindala ja ruumala. Koonus, selle pindala ja ruumala. Kera, selle pindala ja ruumala.  **Põhimõisted:**   * **pöördkeha** * **püramiid:** korrapärane püramiid, tahud, servad, tipp, kõrgus, apoteem, põhja apoteem, pindala, ruumala; * **silinder:** telg, kõrgus, moodustaja, põhja raadius, diameeter, pindala, ruumala, telglõige, ristlõige; * **koonus:** moodustaja, telg, tipp, kõrgus, põhi, põhja raadius, diameeter, pindala, ruumala, telglõige, ristlõige; * **kera:** sfäär (kera pind), suurring, pindala, ruumala. | | Antud teema õpetamisel toetatakse õpilase **ettevõtlikkuspädevust** andes õpilasele võimaluse luua loomingulisi ülesandeid (vt metoodiliste soovituse mudelite loomise ja elulise näite soovitust). Õpilane suudab ideid luua ja ellu viia, kasutades omandatud teadmisi ja oskusi erinevates elu- ja tegevusvaldkondades. Õpilane suudab tegevuses olles näha probleeme ja neis peituvaid võimalusi, aidata kaasa probleemide lahendamisele.  Toetatud on **digipädevuse** omandamist, kuna õpilast toetatakse digitehnoloogia kasutamisel. Õpilane osaleb digitaalses sisuloomes, sh tekstide, piltide, multimeediumide loomisel ja kasutamisel. Samuti oskab õpilane oma tulemuste kontrollimiseks kasutada sobivaid digivahendeid ja võtteid ning suhelda ja teha koostööd erinevates digikeskkondades. Oluline on, et õpilane suudab leida ja säilitada digivahendite abil infot ning hinnata selle asjakohasust ja usaldusväärsust (andmekaitse). Õpilane on teadlik digikeskkonna ohtudest ning oskab kaitsta privaatsust, isikuandmeid ja digitaalset identiteeti. Digikeskkonnas järgib õpilane samu moraali- ja väärtuspõhimõtteid nagu igapäevaelus.  Ruumiliste kehade tundmaõppimine annab võimaluse neid teadmisi rakendada mitmes eri valdkonnas: **geograafias** (maakera mass, tihedus), **tehnoloogiaõpetuses** (ehitus), **füüsikas** (kehade mahutavus, tihedus, <https://opik.fyysika.ee/index.php/book/section/9506#/section/9506>), **ajaloos** (püramiidid, ehituse ajalugu), **bioloogias** (silma ehitus). |
| **Kordamine (ca 30 tundi)** | |  | |  |
| * **Õpitulemus**   **oskuste ja teadmiste täpsustused** | | **Õppesisu ja põhimõisted** | | **Üldpädevuste toetamine, lõiming, läbivad teemad** |
| Õpilane:   * oskab sooritada tehteid ratsionaalarvudega, lihtsamatel juhtudel astendada ja juurida; * oskab kasutada protsendi mõistet ülesandeid lahendades   + *oskab leida sobiva lahendusvõtte protsentüleannete lahendamiseks.* * oskab kasutada abivalemeid avaldiste lihtsustamiseks; * oskab lahendada lineaar- ja ruutvõrrandit; * tunneb lineaarvõrrandisüsteemide lahendusvõtteid ja oskab neid rakendada ülesandeid lahendades; * oskab joonestada lineaar- ja ruutfunktsioonide graafikuid, võrdelise ja pöördvõrdelise seose graafikud ning uurida nende omadusi sh digivahendeid kasutades; * oskab arvutada sündmuse toimumise klassikalist tõenäosust; * oskab leida statistilise kogumi erinevaid arvkarakteristikuid ning lugeda diagramme ja sagedustabeleid;   + *iseloomustab andmestikku aritmeetilise keskmise, mediaani moodi, miinimumi, maksimumi ja ulatuse järgi;*   + *oskab lugeda ja koostada diagramme ja sagedustabeleid.* * oskab leida käsitletud planimeetriliste kujundite ümbermõõte ja pindalasid; * oskab rakendada Pythagorase teoreemi ülesandeid lahendades; * teab trigonomeetria põhiseoseid täisnurkses kolmnurgas ja oskab neid kasutada ülesandeid lahendades; * oskab arvutada püstprisma, püramiidi, silindri, koonuse ja kera pindala ning ruumala;   kasutab erinevaid õpistrateegiaid (sh kordamine, märkmete tegemine ja tekstist andmete väljakirjutamine; üldistab ja loob seoseid. | | Aritmeetilised tehted ratsionaalarvudega, protsentülesanded, avaldiste lihtsustamine abivalemitega. Võrrandite ja võrrandisüsteemide lahendamine.  Funktsioonid , nende graafikud ja omadused.  Statistilise kogumi karakteristikud.Sündmuse tõenäosuse mõiste, klassikalise tõenäosuse arvutamine.  Planimeetriliste kujundite (ristkülik, ruut, kolmnurk, romb, rööpkülik, trapets, ring) ümbermõõtude ja pindalade arvutamine. Kujundite tükeldamine. Pythagorase ja Thalese teoreemid. Teravnurga trigonomeetrilised funktsioonid. Täisnurkse kolmnurga lahendamine. Püströöptahukas, püstprisma, püramiid, silinder, koonus, kera; nende pindalad ja ruumalad. Rakendusliku sisuga ülesannete lahendamine. | | Antud teema õpetamisel toetatakse õpilast **matemaatika-, loodusteaduste ja tehnoloogiaalane pädevuse** omandamisel. Õpilane suudab tänu sellele teemale kasutada matemaatikale omast keelt, sümboleid, meetodeid koolis ja igapäevaelus ning kasutada tehnoloogiat eesmärgipäraselt.  Arendatakse **enesemääratluspädevust** ja **õpipädevust**, et õpilane suudaks ennast hinnata (millised on õpilase nõrgad ja tugevad küljed) ja suudaks organiseerida oma õpikeskkonda eesmärgi saavutamiseks. Õpilane suudab analüüsida oma teadmisi ja oskusi ning seostada omandatud teadmisi varemõpituga.  Kordamisel võetakse kokku kogu põhikooli matemaatika ning lõimumine teiste õppeainetega on eelnevalt kirjeldatud (ka teistes kooliastmetes). |

III kooliastme lõpetaja:

1) otsib, loeb ja mõistab iseseisvalt õppematerjalides olevaid tekste;

2) leiab elulise (nt finantsvaldkonna) probleemi väljendamiseks sobiva matemaatilise mudeli, koostab võrrandi või võrrandisüsteemi;   
3) koostab eakohaseid ning elulisi probleemülesandeid;

4) rakendab uurimuslikku meetodit probleemide lahendamiseks matemaatika abil;

5) kasutab protsentarvutust otsuse tegemiseks ja põhjendamiseks (nt laen, hoius, intress, maksud, investeerimine);

6) kasutab (igapäevaelu) ülesannete lahendamisel otstarbekat osamäära esitusviisi (protsent, harilik murd, kümnendmurd);

7) selgitab protsentarvutuse elulisi kasutusvõimalusi ning absoluut- ja/või suhtarvude sobivust informatsiooni;

8) selgitab tõenäosuse tähendust, arvutab eluliste juhtude sündmuse tõenäosuse (sh mündivise, täringu veeretamine, kaardimäng, loosimine);

9) eristab hüpoteesi, eeldust, väidet ja tõestust, selgitab mõne teoreemi tõestuskäiku, vajaduse korral tuletab lihtsamaid valemeid;

10) sõnastab oma tõlgendusi ja põhjendusi;

11) reflekteerib oma tegevust matemaatika õppijana.